**Zápisnica z mimoriadneho zasadnutia**

**Obecného zastupiteľstva v Hrachovišti dňa 14.6.2023**

Prítomní: podľa prezenčnej listiny

Za overovateľov boli určení: p. Mgr. Jarmila Kozárová

p. Anna Tomisová

Zapisovateľka: Mária Korcová

**PROGRAM:**

**1.** Otvorenie zasadnutia obecného zastupiteľstva

starosta obce

**2.** Určenie zapisovateľa a overovateľov zápisnice

starosta obce

**3.** Návrh na schválenie predloženia žiadosti o finančný príspevok , zabezpečenia a realizácie projektu a spolufinancovania projektu „Modernizácia multifunkčného ihriska v obci Hrachovište“

**4.** Návrh čerpania z RF obce náklady na :

- projektová dokumentácia „Modernizácia multifunkčného ihriska“

- služby externého manažmentu

- verejné obstarávanie

**5**. Výber najkritickejších úsekov ciest na rekonštrukciu financovanú z RF obce.

**6.** Rôzne

**7.** Diskusia

**8.** Záver

1.,2. Zasadnutie OZ otvoril starosta obce p. JUDr. Kolník. Konštatoval, že je prítomná nadpolovičná väčšina poslancov a obecné zastupiteľstvo je uznášanie schopné

Za overovateľov boli určení: p. Mgr. Jarmila Kozárová a p. Anna Tomisová

**Uznesenie č. 14/2023**

OZ v Hrachovišti predložený program zasadnutia

* **schvaľuje**

Hlasovanie : za 7 poslancov

proti 0 poslancov

zdržalo sa 0 poslancov

3) Návrh na schválenie predloženia žiadosti o finančný príspevok , zabezpečenia a realizácie projektu a spolufinancovania projektu „Modernizácia multifunkčného ihriska v obci Hrachovište“

1. **OZ v Hrachovišti, berie na vedomie** dôvodovú správu k Návrhu na schválenie predloženia žiadosti o finančný príspevok, zabezpečenia realizácie projektu a spolufinancovania projektu „Modernizácia multifunkčného ihriska v obci Hrachovište

**Uznesenie č. 15/2023**

* **berie na vedomie**

Hlasovanie: za 7 poslancov

proti 0 poslancov

zdržalo sa 0 poslancov

1. **OZ v Hrachovišti, schvaľuje:**
2. predloženie žiadosti o finančný príspevok za účelom realizácie projektu „Modernizácia multifunkčného ihriska v obci Hrachovište, realizovaného v rámci „výzvy na podanie žiadosti o poskytnutie dotácie v oblasti podpory regionálneho rozvoja“ číslo: 2/2023/SRR Ministerstva investícií, regionálneho rozvoja a informatizácie SR, ktorého ciele sú v súlade s platným územným plánom obce Hrachovište
3. zabezpečenie realizácie projektu v súlade s podmienkami poskytnutia pomoci
4. zabezpečenie finančných prostriedkov na spolufinancovanie realizovaného projektu do výšky 5% zo sumy predmetnej zákazky, ktorá vzíde z procesu verejného obstarávania ( v súlade s podmienkami poskytnutia pomoci)

**Uznesenie č. 16/2023**

* **schvaľuje**

Hlasovanie: za 7 poslancov

proti 0 poslancov

zdržalo sa 0 poslancov

4) Návrh čerpania z RF obce náklady na:

- projektová dokumentácia „Modernizácia multifunkčného ihriska“ 1200 €

- služby externého manažmentu 800 €

- verejné obstarávanie 500 €

**Uznesenie č. 17/2023**

OZ v Hrachovišti Návrh čerpania z RF podľa bodu 4 tejto zápisnice

* **schvaľuje**

Hlasovanie: za 7 poslancov

proti 0 poslancov

zdržalo sa 0 poslancov

5) Výber najkritickejších úsekov miestnych komunikácií na rekonštrukciu financovanú z rezervného fondu obce.

- Y križovatka pri č. domu 92 spodná časť smerom na č. domu 80 - dĺžka cca 50m

-  Sanôvky - napojenie na štátnu cestu, dĺžka minimálne po č. domu 131

- Obojstranné napojenie obecných komunikácií k štátnej ceste pod kostolom. Na ceste do dediny asi až vrátane mosta ponad Jablonku a tým k už zhotovenej ceste poza potok.

- Vyústenie cesty od č. domu 164 vedľa bytovky na komunikáciu vedúcu k družstvu

Počet zrekonštruovaných úsekov závisí od sumy vyčíslených reálnych nákladov a od finančných možností obce.

**Uznesenie č. 18/2023**

OZ v Hrachovišti výber najkritickejších úsekov MK na rekonštrukciu

* **schvaľuje**

Hlasovanie: za 7 poslancov

proti 0 poslancov

zdržalo sa 0 poslancov

15) Rôzne

16)Diskusia

Pani poslankyňa Anna Tomisová predložila OZ návrh vypracovania VZN, ktoré by občanom zakazovalo v nedeľu kosiť, vykonávať stavebné práce, alebo iné hlučné činnosti. Starosta obce preverí zákonnosť takéhoto VZN z dôvodu možného napadnutia prokurátorom.

17) Záver

D. a. h

Zástupca starostu: Overovatelia: Starosta: